Legal Document

Category: 356

Text:
30α. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ.8071 της 25/26 Φεβρ. 1955 Περί καθορισμού των κανόνων υφ’ ων δέον να διέπωνται αι παρεπόμεναι χρηματιστηριακαί δικαιοπραξίαι. Έχοντες υπ’ όψιν τας διατάξεις της παρ. 7 του άρθρ. 17 του υπ’ αριθ. 3078/1954 Ν.Δ/τος «περί τροποποιήσεως και συμπληρώσεως των περί Χρηματιστηρίου Αξιών διατάξεων», ορίζομεν όπως: Άπασαι αι παρεπόμεναι δικαιοπραξίαι αι σχετιζόμεναι προς την ενέργειαν και την εκτέλεσιν των εν τω άρθρ. 16 του Νόμ. 3632/1928 «περί Χρηματιστηρίων Αξιών» οριζομένων χρηματιστηριακών συναλλαγών ενεργώνται κατά τας ισχυούσας διατάξεις των χρηματιστηριακών Νόμων και κανονισμών εφ’ όσον δεν ορίζεται άλλως δια της παρούσης. 1.Το βιβλιάριον αποδείξεων καταθέσεως υπό εντολέων εγγυήσεων (περιθωρίων) είναι τριπλότυπον και ηριθμημένον κατ’ αύξοντα αριθμόν.Επί του πρώτου φύλλου εκάστης τριπλοτύπου αποδείξεως, όπερ και παραμένει εις το στέλεχος αναγράφονται δια χημικής μολυβδίδος το ποσόν και το είδος των κατατεθέντων, γιγνομένης ρητής μνείας ότι η εγγύησις παρέχεται προς ασφάλειαν ωρισμένων χρηματιστηριακών συναλλαγών ως και η χρονολογία της καταθέσεως, θα φέρη δε την υπογραφήν του καταθέτου και του χρηματιστού. Τα ανωτέρω πλήν της υπογραφής του καταθέτου, αποτυπούνται δια χρήσεως καρμπόν επί των δύο ετέρων φύλλων, άτινα προσάγονται εις τον Επόπτην του Χρηματιστηρίου προς θεώρησιν, καταχώρισιν της αποδείξεως εις επί τούτω βιβλίον, εις ειδικάς στήλας του οποίου αναγράφονται ο αύξων αριθμός της γιγνομένης καταχωρίσεως, η χρονολογία αυτής, το ονοματεπώνυμον του χρηματιστού, ο αύξων αριθμός και η χρονολογία της αποδείξεως ως και το ποσόν και είδος των περιθωρίων. Μετά την καταχώρισιν το εν αντίτυπον ο Επόπτης διαφυλάσσει εις το Αρχείον του, το δε έτερον επιστρέφει εις τον Χρηματιστήν, αφού το θεωρήση σημειών επ’ αυτού και τον αύξοντα αριθμόν της καταχωρίσεως. Την ούτω θεωρηθείσαν απόδειξιν ο χρηματιστής παραδίδει εις τον καταθέτην, αφού αποτυπώση επ’ αυτής δια καρμπόν το ονοματεπώνυμον και την κατοικίαν αυτού, άτινα γράφει δια χημικής μολυβδίδος επί του αντιστοίχου μέρους του επί του στελέχους παραμένοντος φύλλου. 12.Π.α.30 Χρηματιστήρια Αξιών Χρηματιστήρια Αξιών 12.Π.α.30α 2.Ο Επόπτης δύναται καθ’ οιανδήποτε στιγμήν και μετά την θεώρησιν της αποδείξεως να επιβάλη την κατάθεσιν είτε του συνόλου είτε μέρους των εν τη αποδείξει αναφερομένων περιθωρίων εις το Ταμείον του Χρηματιστηρίου. Η τοιαύτη κατάθεσις γίνεται υποχρεωτικώς εάν ήθελε ζητηθή τούτο και παρά της Επιτροπής του Χρηματιστηρίου. Εν περιπτώσει μη συμμορφώσεως του Χρηματιστού προς την υποχρέωσίν του ταύτην εφαρμόζονται αι διατάξεις του άρθρ. 27 του Νόμ. 3632/1928. Η εκ τυχόν παραλείψεως του Επόπτου προς τοιαύτην ενέργειαν ενδεχομένη ζημία καθιστά τούτον υπεύθυνον. 3.Εκ της κατά την παρ. 1 τεθεωρημένης υπό του Επόπτου αποδείξεως καταθέσεως εγγυήσεως ευθύνεται κατά τας κειμένας διατάξεις το Κοινόν Συνεγγυητικόν Κεφάλαιον Ασφαλείας των χρηματιστηριακών Συναλλαγών, εφ’ όσον προκύπτει ότι η εγγύησις κατετέθη δια την ασφάλισιν χρηματιστηριακών συναλλγών. 4.Η απόδειξις καταθέσεως της εγγυήσεως και τα πινακίδια συνάψεως μιας ή πλειόνων συναφών προς ταύτην χρηματιστηριακών συναλλαγών, δέον να συσχετίζονται παρά του χρηματιστού δια της αναγραφής του αύξοντος αριθμού του ενός ή των πλειόνων πινακιδίων επί της αποδείξεως καταθέσεως εγγυήσεως ή αντιστρόφως του αύξοντος αριθμού αυτής επί ενός εκάστου των πινακιδίων. 5.Ο δικαιούχος απαιτήσεως εκ των παρεπομένων δικαιοπραξιών του άρθρ. 16 εδάφ. ε΄του Νόμ. 3632/1928 (απαιτήσεις εξ εντολής εκ περιθωρίου εκ πιστώσεως του τιμήματος ή των τίτλων εκ παραπομπής κλπ.) οφείλει όπως εν η περιπτώσει ο εκ τοιαύτης δικαιοπραξίας υπόχρεος αρνείται να εκτελέση την υποχρέωσίν του καταθέση εις την Κυβερνητικήν Εποπτείαν του Χρηματιστηρίου, επί αποδείξει, εντός ενός μηνός αφ’ ης η απαίτησις καταστή απαιτητή, έγγραφον διαμαρτυρίαν εν τη οποία ν’ αναφέρη το όνομα του οφειλέτου του, την φύσιν της απαιτήσεώς του και το είδος και το ποσόν του αντικειμένου αυτής, άλλως απόλλυσι το δικαίωμα να ζητήση την κάλυψιν της απαιτήσεώς του παρά του Συνεγγυητικού. 6.Επί της οπισθίας πλευράς της εις τον καταθέτην παραδιδομένης αποδείξεως δέον να είναι εκτυπωμένον ολόκληρον το κείμενον των παρ. 3, 4 και 5. (Αντί για τις σελ.282,03(γ)-282,10(α) Σελ. 282,03(δ) Τεύχος 1441 Σελ. 37 7.Αι κατά το άρθρ. 15 παρ. 3 στοιχ. β΄ του Νόμ. 3632/1928 συμβάσεις ενεχυριάσεως καταρτίζονται δια χρονικόν διάστημα μέχρις ενός μηνός, δυνάμεναι κατά την λήξιν των να παρατείνωνται εκάστοτε δια χρονικόν διάστημα ουχί μείζον του μηνός. Το αντίτυπον της συμβάσεως το προοριζόμενον δια τον πελάτην δέον να προσάγηται παρά του Χρηματιστού προς θεώρησιν εις τον Επόπτην του Χρηματιστηρίου, όστις θεωρεί και πάσαν παράτασιν της συμβάσεως. Εκ της τοιαύτης δε θεωρήσεως γεννάται αξίωσις επί του Συνεγγυητικού. Σελ. 282,04(δ) Τεύχος 1441 Σελ. 38 12.Π.α.30α Χρηματιστήρια Αξιών Κατά την κατάρτισιν των συμβάσεων τούτων δέον να τηρώνται ως προς τα περιθώρια αι εκάστοτε αποφάσεις της Επιτροπής του Χρηματιστηρίου, λαμβανόμεναι εν συμφωνία πάντοτε μετά του Επόπτου. Τα ούτω καθοριζόμενα περιθώρια ταύτα δεν δύνανται να είναι κατώτερα των εκάστοτε ισχυόντων δια την ασφάλειαν των επί προθεσμία και μεταφοράς χρηματιστηριακών συμβάσεων. Επί του εντύπου της συμβάσεως ενεχυριάσεως δέον να σημειούται εις εμφανές μέρος ότι «η σύμβασις και η παράτασις δέον να θεωρήται από του Επόπτου του Χρηματιστηρίου, ίνα είναι υπεύθυνον το Συνεγγυητικόν».